《水调歌头（联句问讯罗汉同朱熹）》
宋代·张式

雪月两相映，水石互悲鸣。不知岩上枯木，今夜若为情。应见尘中胶扰，便道山间空旷，与么了平生。与么平生了，□水不流行。熹起披衣，瞻碧汉，露华清。寥寥千载，此事本分明。若向乾坤识易，便信行藏无间，处处总圆成。记取渊冰语，莫错定盘星。

作者简介：张式（九八九～一○五○），字景则，建安（今福建建瓯）人，一作仙游（今属福建）人（《闽诗录》丙集卷二）。真宗天禧二年（一○一八）进士，一作仁宗天圣五年（一○二七）进士（同上书）。授闽县主簿。历知虔、濠、寿、岳四州。皇祐二年卒，年六十二。事见《王文公文集》卷九二《司封郎中张君墓志铭》。